Ispaniya chempionatining 16-turida «Barselona» o‘z uyida «Malorka»ni qabul qildi va yirik hisobda g‘alaba qozondi. Bahsda kataloniyaliklar hujumchisi Lionel Messi xet-trikka erishdi va to‘purarlar poygasida Karim Benzemadan o‘tib ketdi. G‘alabadan so‘ng «Barselona» ochkolarini 34taga yetkazib, yana 1-o‘ringa qaytdi. «Malorka» esa 14 ochko bilan 17-o‘rinni egallab turibdi. La Liga, 16-tur Barselona – Malorka 5:2 7 dekabr, «Kamp Nou»  Gollar: Grizmann (7), Messi (17, 41, 83), Suares (43) – Budimir (35, 64).  Barselona: ter Stegen, Serji Roberto, Pike, Langle, Firpo, Rakitich (Alnya, 72), Buskets, de Yong (Vidal, 64), Messi, Suares, Grizmann (Karles Peres, 85).  Malorka: Reyna, Railo, Sastre, Games, Valent, Sevilya (Xuan Ernandes, 59), Febas, Dani Rodriges, Baba (Sene, 71), Kubo, Budimir (Abdon, 85).  Ogohlantirishlar: Serji Roberto (8), Pike (67), Vidal (79).